
ŠAKIŲ RAJONO SAVIVALDYBĖS TARYBA

SPRENDIMAS

DĖL VIEŠOSIOS ĮSTAIGOS KRIŪKŲ AMBULATORIJOS REORGANIZAVIMO PRIJUNGIMO BŪDU PRIE VIEŠOSIOS ĮSTAIGOS PLOKŠČIŲ AMBULATORIJOS IR REORGANIZAVIMO SĄLYGŲ TVIRTINIMO
 

2013 m. spalio 31 d. Nr. T-353
Šakiai


Rajono savivaldybės taryba, vadovaudamasi Lietuvos Respublikos civilinio kodekso 2.96 straipsnio 1 dalimi (Žin., 2000 Nr. 74-2262; Nr. 77, Nr. 80, Nr. 82) 2.97 straipsnio 3 ir 9 dalimis, 2.103 straipsnio 1 dalimi, Viešųjų įstaigų įstatymo (Žin., 1996, Nr. 68-1633; 2004, Nr. 25-752) 10 straipsnio 1 dalies 9 punktu, 8 dalimi, 15 straipsnio 7 dalimi, Sveikatos priežiūros įstaigų įstatymo (Žin., 1996, Nr. 66-1572; 1998, Nr. 109-2995) 28 straipsnio 9 punktu bei atsižvelgdama į rajono savivaldybės tarybos 2012 m. liepos 26 d. sprendimą Nr. T-271, nusprendžia:


1. Reorganizuoti nuo 2014 m. sausio 1 d. viešąją įstaigą Kriūkų ambulatoriją, įmonės kodas 190809718, buveinė Kriūkų kaimas, Pušyno g. 2, prijungiant ją prie viešosios įstaigos Plokščių ambulatorijos, kodas 190810115, buveinė Plokščių kaimas, Beržų g. 3.


2. Patvirtinti: 


2.1. viešosios įstaigos Kriūkų ambulatorijos reorganizavimo prijungimo būdu prie viešosios įstaigos Plokščių ambulatorijos reorganizavimo sąlygas (pridedama);

2.2. po reorganizavimo veiksiančios viešosios įstaigos Panemunių ambulatorijos įstatus (pridedama).


3. Įgalioti viešosios įstaigos Plokščių ambulatorijos vyriausiąjį gydytoją Rimantą Bagdoną pasirašyti po reorganizavimo veiksiančios viešosios įstaigos Panemunių ambulatorijos įstatus ir pateikti juos Juridinių asmenų registrui.

4. Pavesti:

4.1. viešosios įstaigos Kriūkų ambulatorijos l. e. vyriausiojo gydytojo pareigas Mečislovui Švabui pateikti visus reikiamus dokumentus ir atlikti visus veiksmus, reikalingus išregistruojant po reorganizavimo baigsiančią veiklą viešąją įstaigą Kriūkų ambulatoriją iš Juridinių asmenų registro.


4.2. viešosios įstaigos Plokščių ambulatorijos vyriausiajam gydytojui Rimantui Bagdonui spręsti teisių ir pareigų, perimamų dėl reorganizavimo, įforminimo klausimus.


5. Pavesti rajono savivaldybės administracijos direktoriui pasirašyti sutartį su Rimantu Bagdonu dėl darbo santykių tęstinumo užtikrinimo viešojoje įstaigoje Panemunių ambulatorijoje.


6. Pavesti šio sprendimo vykdymo kontrolę rajono savivaldybės administracijos direktoriui.

7. Pripažinti netekusiais galios rajono savivaldybės tarybos:


7.1. 2009 m. rugsėjo 24 d. tarybos sprendimą Nr. T-293 „Dėl viešosios įstaigos Plokščių ambulatorijos įstatų naujos redakcijos patvirtinimo bei įgaliojimo suteikimo“.


7.2. 2009 m. rugsėjo 24 d. tarybos sprendimą Nr. T-290 „Dėl viešosios įstaigos Kriūkų ambulatorijos įstatų naujos redakcijos patvirtinimo bei įgaliojimo suteikimo“.


8. Nustatyti, kad šio sprendimo 2.2 ir 7 punktai įsigalioja nuo 2014 m. sausio 1 d.

9. Konstatuoti, jog šis sprendimas gali būti skundžiamas Lietuvos Respublikos administracinių bylų teisenos įstatymo (Žin., 1999, Nr. 13-308; 2000, Nr. 85-2566) nustatyta tvarka.

